salvi, na nanginginig, ay iginagalaw ang mga labi at sinusundan ng nanglilisig na mata ang titig ng ulo, na wariy nakakahalina sa kaniya. mga butil ng pawis ay nagsisimula na ng pagsipot sa kaniyang namumutlang noo, ngunit walang nakababatyag sa gayon, dahil sa lubhang nangalilibang at nangingilabot. at papano ang paraang ginawa sa iyo ng mga pari sa iyong bayan? ang tanong ni mr. leeds. ang uloy bumitiw ng isang kasakitsakit na daing na wariy galing sa kaibuturan ng puso at nakita ng mga nanonood na ang kaniyang mga mata, ang mga matang iyon na nagbabaga, ay nawalan ng kinang at napuno ng luha. nanginig ang lahat at naramdamang nanindig ang kanilang buhok. hindi, yaon ay hindi daya, hindi salisalita lamang; ang uloy isa ngang ginawan ng kataksilan at ang sinasabiy ang tunay niyang kabuhayan. ang sabi na umiling ng lubhang malungkot akoy nangingibig sa isang dalaga, anak ng isang pari, na kasinglinis ng liwanag, gaya ng loto kung bagong namumukadkad!